Bruxelocraţii cedează şi lasă vacile în pace. Rămân 
sub radar porcii şi păsările 

Parlamentul European şi Consiliul UE au convenit să excludă fermele de 


bovine din noile reglementări pentru reducerea emisiilor industriale 
dăunătoare. Acest lucru duce la scăderea aberaţiilor Comisiei în ceea ce 


priveşte mediul. 


Acordul preliminar dintre Parlamentul European şi Consiliul UE referitor 
la revizuirea Directivei privind emisiile industriale (IED), prezentat 
miercuri (29 noiembrie), a oprit intenţia Comisiei de a stabili limite de 


emisii pentru marile ferme de animale. 


“Nu, crescătorii de animale nu sunt antreprenori şi vacile nu sunt 
deşeuri”, a scris pe Twitter Benoit Lutgen, membru al Partidului 


Popular European (PPE), în urma acordului. 


IED urmăreşte să se apropie mai mult de obiectivul progresist de a atinge 
neutralitatea climatică până în 2050 prin stabilirea unor limite de emisii 


pentru anumite industrii, inclusiv pentru fermele “industriale”. 


“Acest acord este un pas decisiv pentru a asigura măsuri riguroase 
de protecţie a mediului şi a sănătăţii umane”, se arată într-o 


declaraţie a Partidului Socialiştilor Europeni. 


Parlamentul European şi Consiliul UE au lăsat bovinele în afara 
domeniului de aplicare a legii şi au stipulat că până la sfârşitul anului 
2026 Comisia Europeană trebuie să examineze cea mai bună modalitate 


de a aborda aceste emisii. 


“Comisia Europeană trebuie [...] să comunice în mod corect şi 
transparent cu fermierii înainte de a înainta o nouă propunere 
legislativă PE pentru includerea bovinelor”, a declarat 


eurodeputatul PPE Radan Kanev. 


Acordul a micşorat şi mai mult domeniul de aplicare al propunerii 
Comisiei prezentate în aprilie 2022. În acest scop, a fost stabilit un prag 
care acoperă mai puţine ferme de porci şi păsări decât a vizat iniţial 


Comisia. 


Mai exact, Parlamentul şi Consiliul au convenit să definească fermele 
“industriale” ca fiind cele cu mai mult de 350 de porci, 300 de păsări de 
curte adulte şi 280 pui de carne. Comisia urmărea o valoare mai 


ambițioasă de 150 pentru toate tipurile de animale, inclusiv pentru bovine. 


Acordul preliminar va fi acum prezentat reprezentanţilor statelor membre 
în Consiliul UE şi membrilor Parlamentului European. Dacă vor fi 
adoptate, noile reguli pentru creşterea animalelor vor fi aplicate în etape, 


începând în 2030 cu fermele de mari dimensiuni. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 


pe care le trăim. Activitatea independentă a 


OrtodoxINFO funcţionează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 

Mulţumim celor care ne-au ajutat până acum! 


